Enrico Brignano Enrico Brignano, , el ze un ator, rezista, comico e showman roman itałian. Nasùo a Roma inte'l cuartier de Dragona, de orizeni sisiłiane ed abrusezi, Brignano el ga frecuentà l'Academia par zòveni comici creada da Gigi Proietti. El partesipa cofà comico a barzełetier a ła prima edision de'l programa , in onda so Canale 5. Inte'l 1992 el ze ospite inte ła prima edision de'l programa tełevizivo conduzesto da Teo Teocoli e Gene Gnocchi. Da'l 1998 a'l 2000 el interpreta el roło de Giacinto in ; ła serie tv ła ghe ofre na mazor vizibiłità e soratuto un reconosimento da parte de'l pùblego che'l ło segue anca in teatro; de'l 1999 A ze el primo spetacoło tuto suo, , da Ostia Antica, trazmeso in direta anca da Mediaset so Canale 5. Inte'l 2000 el zira el só primo film da rezista e protagonista a'l fianco de Vittoria Belvedere. El taca l'aseza inte'l mondo de'l spetacoło grasie a łe tournée estive de teatro e cabaret e inte'l 2001 Carlo Vanzina el ło sernìse par el roło de Francesco inte'l film indove ch'el resita a'l fianco de Rupert Everett. El interonpe ła carièra sinematogràfega par dedicarse mazormente a ła so vera pasion, el teatro, e cusì el scrive e interpreta racuanti spetacołi prima de tornar da novo so'l gran schermo a'l fianco de Vincenzo Salemme e Giorgio Panariello co i cuałi el zirarà altri film inte i ani drìo. Inte'l 2007 el conduze un quiz so Rai 2, da'l titoło , co Debora Salvalaggio. Da'l 2007 a'l 2011 el fa parte de'l cast dei comici de . Inte'l 2008 el interpreta na picoła parte inte'l film . Inte el 2010 el interpreta a teatro el roło de Rugantino, òpara de'l 1962 de Garinei e Giovannini, roło che in pasà ga vestìo grandi atori cofà Nino Manfredi, Toni Ucci, Enrico Montesano, Adriano Celentano e Valerio Mastandrea. Inte'l 2012 el ze guest-star inte ła serie tełeviziva , łe cui ripreze łe ze scominsiàe el 14 łujo 2011. Senpre inte'l steso ano el ze ospite inte'l programa e el conduze , co Ilary Blasi e Luca Argentero, st'ùltemo sostituìo da Alessandro Gassmann e drioman da Pippo Baudo e Claudio Amendola. Inazonta el ze na segonda volta ospite a , conduzesto 'sta volta da Luca Bizzarri e Paolo Kessisoglu. Sabo 28 avril 2012 el ga fato parte de ła zurìa spesiałe inte'l talent show . Grasie a'l suceso otenjesto da'l só primo monołogo, el sarà prezente inte'l programa in tute łe serade sucesive in veste de comico. El 19 magio durante ła finałe a l'Arena de Verona el condana i sasini de l'atentato a ła scòła de Brindisi: “No sè òmeni e no sè njanca bestie parchè łori 'ste atrosità no i łe comete. A me auguro che finié inte ła caldèra de l'Inferno”. El 17 de agosto 2013 el reseve a Catanzaro el "Riccio d'argento" de ła 27ª edision de par el novo spetacoło . Senpre inte'l 2013 el vien sielto par dopiar el putinòto de neve parlante Olaf inte'l film Disney . Da'l 28 febraro 2014 el conduze par cuatro vènare el programa so Rai 1 . Inte el 2008 el spoza ła bałarìna Bianca Pazzaglia, da ła cuała el se separa inte'l 2013. Dal 2014 el ze fidansà co l'atrise e condutrise Flora Canto, da cui el ga avesto na puteła, Martina, nasésta a Roma el 10 febraro 2017. Nonostante el parsonazo da łu interpretà in sia tifoso d ła Roma, Brignano in realtà el ze un incanjìo tifozo de ła Lazio. In ocazion de ła festa par el sentenario de ła sosietà biancosełeste, el ga interpretà in una seneta el prinsipałe fondador de ła Lazio, o sia el sotofisiałe dei Bersaglieri nonché podista roman Luigi Bigiarelli.